《凤凰台上忆吹箫 樊慈花室叶织卿夫人遗卷》
清代·赵庆熹

碧月无声，银河有影，佩环飞去瑶天。料彩鸾、人世住不多年。

几瑶淡螺残墨，空剩下、香冷云笺。君知否，从来好梦，只合如烟。

仙仙。九张机下，闻说道、秋星曾坠凉筵。奈玉虹桥卸，鹊也难填。

便是荀郎情厚，怎禁得、泪泻红铅。东风峭，琅然一声，吹断琴弦。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。